gl gl hu en gl it gl en gl lt gl id gl gl gl gl gl gl en gl gl gl gl gl gl en pt gl gl en gl gl en en gl es gl ja gl eu gl en gl gl gl gl en ca pt en gl pt es gl
Sea of Thieves regálase unha enorme actualización polo seu primeiro cumpreanos – Revista Morcego
Sea of Thieves vén de recibir a súa actualización máis grande até hoxe. Un bo lavado de cara que inclúe novos modos de xogo, diversas melloras reclamadas polos usuarios, unha campaña e diferentes cambios e axustes na xogabilidade. Trátase dun parche de balde e busca dar un novo impulso ao xogo de piratas en liña de Xbox One e PC agora que celebra o seu primeiro aniversario.
Este novo modo de xogo poderase gozar tanto en solitario como en cooperativo. Para que enganarnos; competir de xeito conxunto sempre é máis motivador que afrontar a tarefa en soidade. Inimigos, crebacabezas, mapas do tesouro… Todo iso estará nesta historia de piratas clásica.
Outro dos novos modos que trae a actualización é a inclusión de A Area, un modo competitivo no que os xogadores poderán encher os seus petos afundindo nas augas do océano os barcos dos seus rivais, ou exhumando cofres e vendendo o seu contido. Son partidas duns 25 minutos de duración no que cinco tripulacións de catro piratas sucan os mares cos seus galeóns coa esperanza de ser os mellores corsarios.
Por último, aínda que non menos importante, engadiuse unha nova compañía comercial baixo o nome da Chamada do Cazador, que ofrecerá aos usuarios distintas vías de progresar nela. Dentro das novas características que se engadirán ao xogo están a pesca, a caza e a cociña. Serán estas as actividades que solicitará Merrick, o contacto dos xogadores con esta nova compañía.
A actualización tamén revisa o sistema de dano e opta por cambialo. Agora, o dano afectará de maneira distinta aos mastros, os cabrestantes e ao temón, o que achega un maior punto de pericia e habilidade nos combates navais. Ademais, engadíronse 1.000 novos puntos que conseguir para o Gamerscore.
Creador de Morcego. Escribo cousas, falo de cousas e encántame escoitar cousas.
Pokémon Escudo e Espada non terán 18 ximnasios
O: 4 Outubro, 2019
Iraq prohíbe xogar a Fortnite e Playerunknown’s Battlegrounds
O: 19 Abril, 2019
Plataformas : PC , Xbox One
Xéneros : Aventura / Multixogador
Xogo : Sea of Thieves
Sigue a nosa páxina
Rockstar Games recoñece as filtracións do GTA VI e lanza un comunicado
O: 19 Setembro, 2022
Morcego é a primeira revista dixital de videoxogos en galego. Un proxecto xornalístico que pretende informar dunha maneira veraz sobre unha das industrias culturais máis importantes dos nosos tempos.
Recibe as últimas noticias e actualizacións directamente na túa bandexa de entrada!
Deixa baleiro este campo se eres humano:
© 2018 DISEÑO WEB A CORUÑA PULULART
Utilizamos cookies para asegurar que damos a mellor experiencia ao usuario no noso sitio web. Se continúa utilizando este sitio asumiremos que está de acordo.Estou de acordo